Conferència a Ciències Biològiques amb Isabel Fariñas i Ramón Martínez, Premis Nacionals d’Investigació 2024

## Conferència a Ciències Biològiques amb Isabel Fariñas i Ramón Martínez, Premis Nacionals d’Investigació 2024

La Facultat de Ciències Biològiques de la Universitat de València (UV) ha organitzat aquest dimarts 13 de maig a les 11 hores un acte en què participen Isabel Fariñas i Ramón Martínez Máñez, tots dos guardonats amb el Premi Nacional d’Investigació 2024. L’acte, a la Sala Darwin del Campus de Burjassot-Paterna, és d’accés lliure, i s’ha organitzat “per a posar el focus en la investigació d’excel·lència que es duu a terme en les universitats públiques valencianes”, explica el degà de la Facultat, Ismael Mingarro.

La intervenció de Ramón Martínez Máñez portarà per títol “Sondas y nanopartículas para aplicaciones biológicas”. Director de l’Institut Interuniversitari d’Investigació de Reconeixement Molecular i Desenvolupament Tecnològic (IDM, centre mixt UPV-UV), va ser guardonat amb el Premi Nacional d’Investigació 2024 Juan de la Cierva, que reconeix contribucions d’excel·lència en l’àrea de transferència de coneixement. La seua trajectòria s’ha centrat en l’àmbit de la nanotecnologia en sistemes d’alliberament controlat i el seu ús en sensors per a aplicacions mèdiques, mediambientals i agroalimentàries. A més, és autor d’un nombre elevat de patents i fundador d’empreses, de fet, una d’elles és de les primeres centrades en el desenvolupament de senolítics.

Isabel Fariñas, catedràtica del Departament de Biologia Cel·lular, Biologia Funcional i Antropologia Física de la UV i coordinadora del Grup de Neurobiologia Molecular de la institució acadèmica, participarà amb la ponència “Un viatge personal a través de la neurociència”. La professora Fariñas, també investigadora de l’Institut de Biotecnologia i Biomedicina (BIOTECMED) de la UV, va ser guardonada amb el Premi Nacional d’Investigació 2024 Ramón y Cajal, en l’àrea de Biologia, per les seues contribucions seminals al coneixement dels mecanismes responsables de la regulació de les cèl·lules mare neurals, els factors neurotròfics i les seues aplicacions a les malalties neurodegeneratives i altres patologies del sistema nerviós.

Els premis nacionals d’investigació els concedeix el Ministeri de Ciència, Innovació i Universitats en reconeixement al mèrit d’investigadores i investigadors espanyols en actiu, amb carreres científiques consolidades, de rellevància internacional i que contribueixen de manera significativa a l’avanç del coneixement.

**Més informació**:

Ramón Martínez Máñez: <https://www.upv.es/ficha-personal/rmaez>

Isabel Fariñas: <https://farinaslab.com/people/>

Imatges: 

Arxivat en:
Recerca, innovació i transferència
, Facultat de Ciències Biològiques
, Investigació a la UV
, Internacionalització recerca
, Difusió i comunicació científica

## Altres Notícies

La Universitat de València convoca la II Jornada de Divulgació de Tesis per a estudiantat predoctoral

Les Illes de Calor Urbanes es monitoraran des de l'espai en una missió de l'ESA liderada científicament pel catedràtic José Antonio Sobrino

El telescopi espacial PLATO de l'ESA completa una fase clau en el seu camí a la recerca d'exoplanetes

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar